לורין ויליאמס

לורין שנט ויליאמס (באנגלית: Lauryn Chenet Williams נולדה ב-11 בספטמבר 1983) היא אצנית אמריקאית וספורטאית בובסלי, היא האלופה האולימפית בריצת שליחות 4x100 מטר (לונדון 2012), אלופת העולם בריצת 100 מטר (הלסינקי 2005) ובריצת שליחות 4x100 מטר (הלסינקי 2005 ואוסקה 2007) ובעלת מדליית כסף במזחלת זוגית לנשים מאולימפיאדת סוצ'י (2014). ויליאמס היא אחת משישה אתלטים מכל העולם ובכל הזמנים, שזכו במדליה הן באולימפיאדה והן באולימפיאדת החורף וכן היא האישה האמריקאית הראשונה והיחידה עד כה שזכתה להישג זה. ויליאמס נולדה ברוצ'סטר, פנסילבניה להורים ממוצא טרינידדי. היא סיימה את לימודיה באוניברסיטת מיאמי בשנת 2004. באליפות העולם באתלטיקה לנוער שנערכה בקינגסטון ג'מייקה ביולי 2002 זכתה ויליאמס בשתי מדליות, זהב וכסף. מדליית זהב, בריצת 100 מטר בשיא אישי חדש של 11.33 שניות ומדליית כסף בריצת שליחות 4x100 מטר בתוצאה של 43.66 שניות. במשחקים הפאן אמריקאיים שנערכו בסנטו דומינגו הרפובליקה הדומיניקנית באוגוסט 2003 זכתה ויליאמס במדליית זהב בריצת 100 מטר בתוצאה של 11.12 שניות. באולימפיאדת אתונה (2004) זכתה ויליאמס במדליית כסף בריצת 100 מטר בתוצאה של 10.96 שניות, אחרי יוליה נסטיארנקה מבלארוס (10.93 שניות) ולפני ורוניקה קמפבל-בראון מג'מייקה (10.97 שניות). באליפות העולם שנערכה בהלסינקי, פינלנד בשנת 2005 זכתה ויליאמס בשתי מדליות זהב, בריצת 100 מטר בתוצאה של 10.93 שניות, לפני ורוניקה קמפבל-בראון (10.95 שניות) וכריסטין ארון מצרפת (10.98 שניות) ובריצת שליחות 4x100 מטר ביחד עם אנג'לה דייגל, מונה לי ומליסה ברבר בתוצאה של 41.78 שניות, לפני ג'מייקה (41.99 שניות) ובלארוס (42.56 שניות) באליפות העולם שנערכה באוסקה, יפן בשנת 2007 זכתה ויליאמס בשתי מדליות, זהב וכסף. מדליית זהב בריצת שליחות 4x100 מטר ביחד עם אליסון פליקס, מיקל בארבר וטורי אדוארדס בתוצאה של 41.98 שניות, לפני ג'מייקה (42.01 שניות) ובלגיה (42.75 שניות) ומדליית כסף, בריצת 100 מטר בתוצאה של 11.01 שניות, אחרי יריבתה ורוניקה קמפבל-בראון שקבעה תוצאה זהה של 11.01 שניות אך מהירה יותר באלפית השנייה, לאחר בדיקת מצלמת הפוטופיניש ולפני בת ארצה כרמליטה ג'טר (11.02 שניות) ולא הצליחה להגן על תוארה. באולימפיאדת בייג'ינג (2008) סיימה ויליאמס במקום רביעי בתוצאה של 11.03 שניות ובריצת שליחות 4x100 מטר הרביעייה האמריקאית פסלה לאחר שהפילה את המקל. שבוע לפני אליפות העולם שנערכה בברלין, גרמניה בשנת 2009 קבעה ויליאמס בריצת שליחות 4x100 מטר ביחד עם אליסון פליקס, מונה לי וכרמליטה ג'טר את התוצאה הטובה ביותר ב-12 השנים האחרונות ואת התוצאה השמינית בטיבה בכל הזמנים באותה העת (41.58 שניות). באליפות עצמה היא סיימה במקום חמישי בריצת 100 מטר בתוצאה של 11.01 שניות. בריצת שליחות 4x100 מטר הרביעייה האמריקאית פסלה לאחר שהפילה את המקל. באולימפיאדת לונדון (2012) זכתה ויליאמס במדליית זהב לאחר שהשתתפה בריצת שליחות 4x100 מטר בשלב המוקדמות והרביעייה האמריקאית זכתה במדליית זהב וקבעה שיא עולם חדש של 40.82 שניות. באולימפיאדת סוצ'י (2014) זכתה ויליאמס במדליית כסף בתחרות זוגות בבוסלי לנשים ביחד עם אלנה מאיירס (3:50.71 דקות), אחרי קיילי המפריז והית'ר מויס מקנדה (3:50.61 דקות) ולפני בנות ארצה ג'יימי גרובל ואג'ה אוונס (3:51.61 דקות) ובכך הייתה לאחת משישה אתלטים מכל העולם ובכל הזמנים, שזכו במדליה הן באולימפיאדה והן באולימפיאדת החורף ולאישה אמריקאית הראשונה והיחידה עד כה שזכתה להישג זה. ריצת 100 מטר: 10.88 שניות (2005) ריצת 200 מטר: 22.27 שניות (2005) מדיה וקבצים בנושא לורין ויליאמס בוויקישיתוף אתר האינטרנט הרשמי של לורין ויליאמס (באנגלית) לורין ויליאמס, ברשת החברתית אקס (טוויטר) לורין ויליאמס, באתר olympedia.org לורין ויליאמס, באתר התאחדות האתלטיקה הבין-לאומית לורין ויליאמס, באתר ליגת היהלום לורין ויליאמס, באתר Track and Field (נשים) לורין ויליאמס, באתר נבחרת ארצות הברית באתלטיקה Craig Davis, Williams gets silver; first U.S. woman to win medals in Winter and Summer Olympics, Sun-Sentinel.com (באנגלית אמריקאית) U.S. women in 1st, 3rd after two bobsled runs, ESPN.com, ‏2014-02-18 (באנגלית)